སྤྱི་ལོ༢༠༠༧ལོར་ལོ་ངོ་བཅུ་གཅིག་གི་སློབ་སྦྱོང་ཡོངས་སུ་གྲུབ་ནས་གསེར་ཐང་བླ་རུང་ལྔ་རིགས་ནང་བསྟན་སློབ་གླིང་གི་མཁན་པོའི་ཐོབ་ཐང་བླངས་ཤིང༌།སློབ་སྦྱོང་གི་བར་གསེང་དེ་དག་ནས་བྲིས་པའི་བརྩམ་ཆོས་ལ།ནང་པའི་གྲུབ་མཐའི་རྣམ་བཞག་རྒྱལ་དབང་མི་བསྐྱོད་པའི་དགོངས་པ་ལྟར་བཀོད་པ།ལམ་དང་ས་ཡི་རྣམ་བཞག་རྒྱལ་དབང་མི་བསྐྱོད་པའི་དགོངས་པ་ལྟར་བཀོད་པ།ཞུགས་གནས་བརྒྱད་ཀྱི་རྣམ་བཞག་རྒྱལ་དབང་མི་བསྐྱོད་པའི་དགོངས་པ་ལྟར་བཀོད་པ།གྲུབ་མཐའ་དང་ས་ལམ་ལ་ཉེར་མཁོའི་ཟུར་དཔྱད་ཚན་པ་གཉིས།རྟགས་ཀྱི་འཇུག་པའི་མན་ངག་ནོར་བུ་ཕྲེང་བ།ས་མཐའི་ལག་ལེན་གྱི་མཆན།དཀའ་གནད་གསལ་མེ་དང་ལེགས་བཤད་ལྗོན་དབང་གི་འགྲེལ་བ།སུམ་ཅུ་པའི་སྦྱང་གཞི་དྲི་བ་དང་དྲིས་ལན།རྟགས་ཀྱི་འཇུག་པའི་སྦྱང་གཞི་དྲི་བ་དང་དྲིས་ལན།བོད་ཀྱི་ལོ་རྒྱུས་ཀྱི་སྡོང་པོ་དང་དེའི་མཆན་འགྲེལ།གནས་བརྟན་སྡེ་བའི་སྟོན་པའི་འདས་ལོ་བརྩི་ཚུལ།རྒྱ་གར་པ་དང་གནས་བརྟན་པའི་འདས་ལོ་བརྩི་ཚུལ་གྱི་ཁྱད་པར་ལ་དཔྱད་པ།གནས་བརྟན་པའི་འདས་ལོའི་དབང་དུ་བྱས་ཏེ་སྟོན་པ་དང་གཏད་རབས་ཤིང་རྟ་ཆེན་པོ་རྣམས་བྱོན་པའི་ལོ་ཚིགས།མིའི་རིགས་ཀྱི་འཕེལ་འགྱུར་གྱི་ལོ་རྒྱུས་རེའུ་མིགརྟེན་འབྲེལ་ལས་གྲུབ་པའི་འཇིག་རྟེན་ཁམས་ཀྱི་གསང་བ།མིའི་འདོད་ཧམ་དང་སྐྱེ་ཁམས་ཀྱི་འགལ་འདུ།བདེ་སྐྱིད་ཀྱི་འཚོ་བ་དང་ཆོས་ཀྱི་ལོངས་སྤྱོད།འོད་འགྲོས་དང་སྦྱར་ནས་ཕྲ་བའི་མི་རྟག་པ་ལ་དཔྱོད་ཚུལ་སོགས་རྩོམ་ལུས་རིང་ཐུང་ལྔ་བཅུ་ལྷག་ཡོད་དོ།།